CELEX: 32020D0871
Language: da
Date: 2020-06-23 00:00:00
Title: Kommissionens gennemførelsesafgørelse (EU) 2020/871 af 23. juni 2020 om godkendelse af metoder til klassificering af svinekroppe i Litauen (Kun den litauiske udgave er autentisk)

25.6.2020   
               
               
                  DA
               
               
                  Den Europæiske Unions Tidende
               
               
                  L 201/64
               
            
         KOMMISSIONENS GENNEMFØRELSESAFGØRELSE (EU) 2020/871
         af 23. juni 2020
         om godkendelse af metoder til klassificering af svinekroppe i Litauen
         (Kun den litauiske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 20, litra p), og
         ud fra følgende betragtninger:
         
                     (1)
                  
                  
                     I afsnit B.IV, punkt 1, i bilag IV til forordning (EU) nr. 1308/2013 er det fastsat, at klassificeringen af svinekroppe sker ved bestemmelse af indholdet af magert kød ved hjælp af de af Kommissionen godkendte klassificeringsmetoder, og kun statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele, kan godkendes. Kun klassificeringsmetoder med en vis maksimal tolerance for statistiske beregningsfejl bør godkendes. Denne tolerance er fastsat i del A i bilag V til Kommissionens delegerede forordning (EU) 2017/1182 (2).
                  
               
                     (2)
                  
                  
                     Ved Kommissionens beslutning 2008/364/EF (3) blev fire metoder til klassificering af svinekroppe i Litauen godkendt.
                  
               
                     (3)
                  
                  
                     Ændringer af apparater og klassificeringsmetoder bør kun tillades, hvis de er udtrykkeligt godkendt ved en gennemførelsesafgørelse vedtaget af Kommissionen.
                  
               
                     (4)
                  
                  
                     Litauen har anmodet Kommissionen om at trække godkendelsen af metoderne »Hennessy Grading Probe (HGP 7)«og »IM-03« tilbage fra listen over godkendte metoder til klassificering af svinekroppe på Litauens område, idet metoderne ikke længere anvendes.
                  
               
                     (5)
                  
                  
                     Litauen har også anmodet Kommissionen om at godkende en ny metode (»Fat-O-Meat'er II«). Med henblik herpå har Litauen fremlagt en detaljeret beskrivelse af dissektionsprøven og angivet de principper, som den nye metode er baseret på, resultatet af dissektionsprøven og de ligninger, der er anvendt til at beregne procentindholdet af magert kød, i den protokol, som er udfærdiget i henhold til artikel 11, stk. 3, i delegeret forordning (EU) 2017/1182. Litauen har også anmodet Kommissionen om at godkende ajourførte formler for to metoder (Fat-O-Meat'er S70 og den manuelle metode (ZP)), som allerede er godkendt til klassificering af svinekroppe på Litauens område ved Kommissionens beslutning 2008/364/EF.
                  
               
                     (6)
                  
                  
                     En gennemgang af anmodningen har vist, at betingelserne for godkendelse af den nye klassificeringsmetode og ajourføring af ligningerne for de to andre metoder er opfyldt. Klassificeringsmetoden og formlerne bør derfor godkendes i Litauen.
                  
               
                     (7)
                  
                  
                     Af hensyn til klarheden og retssikkerheden bør beslutning 2008/364/EF ophæves.
                  
               
                     (8)
                  
                  
                     For at aktørerne har tilstrækkelig tid til at tilpasse sig de tekniske krav, der er forbundet med indførelsen af nyt udstyr og nye ligninger, bør de metoder til klassificering af svinekroppe, der er godkendt ved beslutning 2008/364/EF, fortsat finde anvendelse frem til den 30. april 2021.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE AFGØRELSE:
         
            Artikel 1
            
               1.   Følgende metoder godkendes til klassificering af svinekroppe i Litauen i henhold til afsnit B.IV, punkt 1, i bilag IV til forordning (EU) nr. 1308/2013:
               
                           a)
                        
                        
                           apparatet »Fat-O-Meat'er S70 (FOM S70)« med tilhørende beregningsmetoder, jf. del I i bilaget
                        
                     
                           b)
                        
                        
                           apparatet »Fat-O-Meat'er II (FOM II)« med tilhørende beregningsmetoder, jf. del II i bilaget
                        
                     
                           c)
                        
                        
                           den »manuelle metode (ZP)«, som udføres med lineal, og de tilhørende beregningsmetoder, jf. del III i bilaget.
                        
                     
            
               2.   Den manuelle metode (ZP), som udføres med lineal, jf. stk. 1, litra c), må kun anvendes i slagterier:
               
                           a)
                        
                        
                           hvor det ugentlige antal af svin, der slagtes, beregnet ud fra et årligt gennemsnit ikke overstiger 500 svin, eller
                        
                     
                           b)
                        
                        
                           hvor det ugentlige antal af svin, der slagtes, beregnet ud fra et årligt gennemsnit overstiger 500 svin, dog kun hvis de klassificeringsmetoder, der er nævnt i stk. 1, litra a) og b), svigter.
                        
                     
         
         
            Artikel 2
            Ændringer af godkendte apparater og klassificeringsmetoder tillades kun, hvis de er udtrykkeligt godkendt ved en gennemførelsesafgørelse vedtaget af Kommissionen.
         
         
            Artikel 3
            Beslutning 2008/364/EF ophæves med virkning fra den 1. maj 2021.
         
         
            Artikel 4
            Denne afgørelse er rettet til Republikken Litauen.
         
         
            Udfærdiget i Bruxelles, den 23. juni 2020.
            
               
                  På Kommissionens vegne
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 347 af 20.12.2013, s. 671.
         
            (2)  Kommissionens delegerede forordning (EU) 2017/1182 af 20. april 2017 om supplerende regler til Europa-Parlamentets og Rådets forordning (EU) nr. 1308/2013 for så vidt angår EU-handelsklasseskemaerne for slagtekroppe af kvæg, svin og får samt indberetning af markedspriser for visse kategorier af slagtekroppe og levende dyr (EUT L 171 af 4.7.2017, s. 74).
         
            (3)  Kommissionens beslutning 2008/364/EF af 28. april 2008 om godkendelse af metoder til klassificering af svinekroppe i Litauen (EUT L 125 af 9.5.2008, s. 32).
      
      
         
            BILAG
            METODER TIL KLASSIFICERING AF SLAGTEKROPPE AF SVIN I LITAUEN
            DEL I
            
               Fat-O-Meat'er S70 (FOM S70)
            
            
                     
                        1.
                     
                     
                        Reglerne i denne del anvendes, hvis svineslagtekroppene klassificeres ved hjælp af apparatet benævnt »Fat-O-Meat'er S70 (FOM S70)«.
                     
                  
                     
                        2.
                     
                     
                        Apparatet er forsynet med en sonde med en diameter på 6 mm, som er udstyret med en fotodiode af typen Siemens SFH 950/960 og har et arbejdsområde på mellem 3 og 103 mm. Måleresultaterne omregnes til det beregnede indhold af magert kød ved hjælp af en computer.
                     
                  
                     
                        3.
                     
                     
                        En slagtekrops indhold af magert kød beregnes efter følgende formel:
                        LMPFOMS70= 57,2500 – 0,2516 × F1 – 0,3926 × F2 + 0,1620 × M2
                        hvor
                        
                                    LMPFOMS70
                                    
                                 
                                 
                                    =
                                 
                                 
                                    det beregnede indhold af magert kød i en slagtekrop i procent
                                 
                              
                                    F1
                                 
                                 
                                    =
                                 
                                 
                                    fedtlag (inklusive svær) i mm, målt mellem tredje og fjerde hvirvel, 8 cm ved siden af slagtelinjen
                                 
                              
                                    F2
                                 
                                 
                                    =
                                 
                                 
                                    fedtlag (inklusive svær) i mm, målt mellem tredje- og fjerdebagerste ribben, 6 cm fra slagtelinjen
                                 
                              
                                    M2
                                 
                                 
                                    =
                                 
                                 
                                    magert kødlag i mm, målt mellem tredje- og fjerdebagerste ribben, 6 cm fra slagtelinjen.
                                 
                              
                  
                     
                        4.
                     
                     
                        Formlen gælder for slagtekroppe på mellem 50 og 110 kg.
                     
                  DEL II
            
               Fat-O-Meat'er II (FOM II)
            
            
                     
                        1.
                     
                     
                        Reglerne i denne del anvendes, hvis svineslagtekroppene klassificeres ved hjælp af apparatet benævnt »Fat-O-Meat'er II (FOM II)«.
                     
                  
                     
                        2.
                     
                     
                        FOM II består af en optisk sonde med en kniv, en dybdemålingsanordning med et måleområde på mellem 0 og 125 mm og en dataindsamlings- og analyseplade. FOM II-apparatet omregner selv måleværdierne til det beregnede indhold af magert kød i procent.
                     
                  
                     
                        3.
                     
                     
                        En slagtekrops indhold af magert kød beregnes efter følgende formel:
                        LMPFOMII= 61,4200 – 0,6891 × F2 + 0,0977 × M2
                        hvor
                        
                                    LMPFOMII
                                    
                                 
                                 
                                    =
                                 
                                 
                                    det beregnede indhold af magert kød i en slagtekrop i procent
                                 
                              
                                    F2
                                 
                                 
                                    =
                                 
                                 
                                    fedtlag (inklusive svær) i mm, målt mellem tredje- og fjerdebagerste ribben, 6 cm fra slagtelinjen
                                 
                              
                                    M2
                                 
                                 
                                    =
                                 
                                 
                                    magert kødlag i mm, målt mellem tredje- og fjerdebagerste ribben, 6 cm fra slagtelinjen.
                                 
                              
                  
                     
                        4.
                     
                     
                        Formlen gælder for slagtekroppe på mellem 50 og 110 kg.
                     
                  DEL III
            
               Den manuelle metode (ZP)
            
            
                     
                        1.
                     
                     
                        Reglerne i denne del anvendes, hvis svineslagtekroppene klassificeres efter den »manuelle metode (ZP)«, der udføres med lineal.
                     
                  
                     
                        2.
                     
                     
                        Metoden udføres ved hjælp af en lineal, idet klassificeringen bestemmes på grundlag af forudsigelsesligningen. Metoden er baseret på manuel måling i den flækkede slagtekrops midterlinje af fedtlagets tykkelse og musklens tykkelse.
                     
                  
                     
                        3.
                     
                     
                        En slagtekrops indhold af magert kød beregnes efter følgende formel:
                        LMPZP= 54,89 – 0,4751 × F +0,1204 × M
                        hvor
                        
                                    LMPZP
                                 
                                 
                                    =
                                 
                                 
                                    det beregnede indhold af magert kød i slagtekroppen i procent
                                 
                              
                                    F
                                 
                                 
                                    =
                                 
                                 
                                    fedtlag (inklusive svær) i mm, målt på slagtekroppens slagtelinje på det tyndeste sted over musklen gluteus medius
                                    
                                 
                              
                                    M
                                 
                                 
                                    =
                                 
                                 
                                    lændemusklens tykkelse i mm, målt ved kroppens slagtelinje som den korteste afstand mellem den forreste (craniale) del af musklen gluteus medius og den øvre (dorsale) del af rygmarvskanalen.
                                 
                              
                  
                     
                        4.
                     
                     
                        Formlen gælder for slagtekroppe på mellem 50 og 110 kg.